" என்றார் அமைச்சர் தாண்டவராயர். " எதனால் அப்படிச் சொல்கிறீர்கள் ? " " நாம் இருவரும் ஐதர்அலியைச் சந்திக்க மைசூர் சென்றோம் அல்லவா ? அப்போது தாங்கள் அவரிடம் உருதுமொழியில் பேசினீர்கள். அப்போது அவர் முகத்தில் பெரிய மகிழ்ச்சி தோன்றியதை நான் கண்டேன் " என்றார் தாண்டவராயர். " நம் அரசியாரின் பன்மொழி அறிவு நமக்குப் பெரிய நன்மையைத் தந்திருக்கிறது " என்றார் சின்ன மருது. " ஆம். நமது வீரர்களுடன் ஐதர்அலியின் ஐயாயிரம் குதிரைப்படை வீரர்களும் சேர்ந்து விட்டனர். ஆகவே , நாளை சிவகங்கையை மீட்கப் புறப்படலாம் அல்லவா ? " என்று